Un judecător italian, ucis de mafia siciliană, beatificat ca martir.
Rosario Livatino a condus mai multe investigații împotriva clanurilor siciliene. Șefii "La Stidda" au ordonat moartea lui Livatino pentru că a continuat să le cerceteze afacerile. Papa Francisc a scris că Rosario Livatino a fost ucis pentru credința sa.
Un judecător italian, ucis de mafia siciliană în 1990 va fi beatificat ca martir, a anunțat Vaticanul, scrie The Guardian. Într-un decret de recunoaştere a martiriului publicat marți, Papa Francisc a scris că Rosario Livatino a fost ucis pentru credința sa și a comparat uciderea lui cu o crimă de ură împotriva credinței catolice.Cunoscut drept "băiatul judecător" pentru că părea mai tânăr decât cei 37 de ani ai săi, Livatino a condus mai multe investigații împotriva clanurilor siciliene.Șefii "La Stidda", un grup infracțional mafiot care operează în partea central-sudică a Siciliei, au ordonat moartea lui Livatino pentru că a continuat să le cerceteze afacerile.Martorii au mărturisit în timpul unui proces că Livatino era batjocorit de mafie numindu-l bigot.După moartea sa, Ioan Paul al II-lea l-a descris pe Livatino drept "un martir al dreptății și credinței".Papa Francisc, care a susținut cu fermitate cazul pentru beatificare, l-a numit pe Livatino "un exemplu, nu numai pentru magistrați, ci pentru toți cei care lucrează în domeniul dreptului.